Bogdan Peșchir a plătit peste 800.000 de dolari în schimbul voturilor pentru Călin Georgescu. Procurorii au cerut arestarea preventivă
Principalul finanțator pe TikTok al campaniei lui Călin Georgescu pentru alegerile de anul trecut a fost adus, vineri, din nou în fața procurorilor la Parchetul General din București. Bogdan Peșchir a fost audiat timp de aproximativ patru ore, iar procurorii au cerut arestarea preventivă a acestuia. Avocatul lui Peșchir a menționat că „s-a schimbat calitatea din martor în cea de suspect”.